Előterjesztés munkaanyaga

Délegyháza Község Önkormányzata Képviselő-testületének

2015. május 19-i ülésére

**Rendkívüli önkormányzati támogatási kérelem benyújtása**

2015. február hóban a belügyminiszter és a nemzetgazdasági miniszter pályázatot hirdetett Magyarország 2015. évi központi költségvetéséről szóló 2014. évi C. törvény 3. melléklet I. 7. pont és a III. 4. pont szerint

**a megyei önkormányzatok rendkívüli támogatására és a települési önkormányzatok**

**rendkívüli önkormányzati költségvetési támogatására.**

A települési önkormányzatok rendkívüli önkormányzati költségvetési támogatása a települési önkormányzatok működőképességének megőrzésére vagy egyéb, a feladataik ellátását veszélyeztető helyzet elhárítására szolgál.

Önkormányzatunknak nagy összegű fizetési kötelezettsége keletkezett Dunavarsány és Térsége Önkormányzati Szennyvíztársulás (DTÖSZ), a Dunavarsány Környéki Intézményfenntartó Önkormányzati Társulás és az orvosi ügyelet költségeinek hozzájárulásához az alábbiak szerint:

**DTÖSZ:**

2015. évi hozzájárulás 8 390 e Ft

2014. évi elmaradás 4 202 e Ft Összesen: 12 592 e Ft

2015. évi befizetés 1 051 e Ft **Fennálló kötelezettség: 11 541 e Ft**

**Dunavarsány Környéki Intézményfenntartó Önkormányzati Társulás:**

(házi segítségnyújtás, szoc. étkeztetés, gyermekjólét, családsegítés)

2015. évi hozzájárulás 7 633 e Ft

2014. évi elmaradás 1 482 e Ft Összesen: 9 115 e Ft

2015. évi befizetés 389 e Ft **Fennálló kötelezettség: 8 726 e Ft**

**Orvosi ügyelet:**

2015. évi hozzájárulás 5 640 e Ft

2014. évi elmaradás 833 e Ft Összesen: 6 473 e Ft

2015. évi befizetés 697 e Ft **Fennálló kötelezettség: 5 776 e Ft**

*Határozati javaslat*

*Délegyháza Község Önkormányzatának Képviselő-testülete rendkívüli támogatási kérelmet kíván benyújtani a DTÖSZ részére 11 541 e Ft, a Dunavarsány Környéki Intézményfenntartó Társulás részére 8 726 e Ft és az orvosi ügyelet részére 5 776 e Ft fennálló fizetési kötelezettség teljesítésére, melynek összege összesen 26 043 e Ft.*

*Határidő: 2014. május 31.*

*Felelős: Polgármester, Jegyző*

Összeállította: Válóczi Judit pénzügyi ea.

Előterjesztéssé nyilvánítva: 2015. május 18.